




**4Ο ΕΡΓΑΣΤΗΡΙΟ ΔΕΞΙΟΤΗΤΩΝ**

**Βάζω κι εγώ το λιθαράκι μου**


|  |  |
| --- | --- |
| **Χρονόμετρο** | **Χρονική διάρκεια:** 45’ (1 διδακτική ώρα) |
| Κέντρο | **Σκοπός**: Οι μαθητές/τριες επιδιώκεται να αναγνωρίζουν τη σημασία των φόρων για την κοινωνία μέσα από μία διαδραστική και συνεργατική διαδικασία, εστιάζοντας στην αναγκαιότητα πληρωμής φόρων, στη *συνεργασία μεταξύ των δημόσιων υπηρεσιών, τον αλληλοσεβασμό και τη συμπερίληψη* *των πολιτών*, λαμβανομένου υπόψη της *διαφορετικότητά* τους. |
| **Κομμάτια παζλ** | **Προσδοκώμενα μαθησιακά αποτελέσματα:** Μετά την ολοκλήρωση της διδασκαλίας, Οι μαθητές/τριες θα πρέπει να είναι ικανοί/ές να:   1. Εκτιμούν τη σπουδαιότητα σύνδεσης και την αναγκαιότητα συνύπαρξης των παρακάτω εννοιών: φόρου, αλληλεγγύης, συνεργασίας, αλληλοσεβασμού και διαφορετικότητας. 2. Κατασκευάζουν σχετικά με τη θεματολογία παζλ σε έντυπη ή ψηφιακή μορφή. 3. Συνεργάζονται σε ομάδες και επιλύουν προβλήματα. |
| **Αίθουσα** | **Προτεινόμενες διδακτικές προσεγγίσεις:** Διερευνητική,Ομαδοσυνεργατική |
| **Λίστα** | **Βασικά βήματα εργαστηρίου:**   * **Δραστηριότητα :** «Φτιάξτε το δικό σας παζλ (puzzle)» (σε έντυπή ή ψηφιακή μορφή) |
| Υπολογιστής | **Υλικοτεχνική υποδομή:** Η/Υ, βιντεοπροβολέας, χαρτί, μαρκαδόροι, χαρτόνι, ψαλίδι, κόλλα, αυτοκόλλητη ταινία (σελοτέιπ) |
| **Ανοιχτό βιβλίο** | **Μέσα:** διαθέσιμα εργαλεία της e-me ή ελεύθερα λογισμικά δημιουργίας ψηφιακού παζλ |

|  |  |  |
| --- | --- | --- |
| **Περιγραφή πορείας 4ου εργαστηρίου: Βάζω κι εγώ το λιθαράκι μου** | **Διδακτική τεχνική** | **Διδακτικά μέσα** |
| * **Δραστηριότητα 1: «Φτιάξτε το δικό σας παζλ (puzzle)» (30 λεπτά):**   • Οι μαθητές/τριες καλούνται να συνθέσουν ένα παζλ της πόλης τους με δημόσιες υπηρεσίες, που συνεργάζονται μεταξύ τους για την εξυπηρέτηση των πολιτών.   * Ο/Η εκπαιδευτικός παρουσιάζει τους κανόνες δημιουργίας παζλ και γνωστοποιεί τις διαδικασίες συνεργασίας.   • Ελεύθερη επιλογή τρόπου από τους/τις μαθητές/τριες (έντυπο ή ψηφιακό μέσο).  • Διαχωρισμός μαθητών/τριών σε ομάδες.  • Οι μαθητές/τριες ως μέλη μίας ομάδας, συνεργάζονται, προκειμένου να ολοκληρώσουν την εργασία που τους έχει ανατεθεί.  • Έρευνα, άντληση και επεξεργασία πληροφοριών από κάθε ομάδα. | * Επίδειξη * Συζήτηση / Διάλογος | * Ομαδική εργασία |
| * **Ανάλυση και Συμπεράσματα (15 λεπτά):** * Επίδειξη παζλ κάθε ομάδας και συζήτηση επ’ αυτών. * Ανασκόπηση των κύριων σημείων που καλύφθηκαν κατά τη διάρκεια του εργαστηρίου. | * Συζήτηση / Διάλογος |  |

**Οδηγίες Εφαρμογής**

**ΔΡΑΣΤΗΡΙΟΤΗΤΑ**

**Φτιάξτε το δικό σας παζλ (puzzle)**

**Στόχος:** Αυτή η άσκηση βοηθά τους/τις μαθητές/τριες να κατανοήσουν την έννοια των φόρων και τη σημασία τους για την κοινωνία μέσα από μία διαδραστική και συνεργατική διαδικασία, εστιάζοντας στη συνεργασία μεταξύ των δημόσιων υπηρεσιών, τον αλληλοσεβασμό και τη συμπερίληψη των πολιτών, λαμβανομένου υπόψη της διαφορετικότητά τους.

**Α΄ εκδοχή (έντυπη μορφή):**

**Υλικά:**

* Χαρτόνια
* Μαρκαδόροι
* Ψαλίδι
* Κόλλα

****

**Οδηγίες διαδικασίας:**

1. **Χωρισμός σε Ομάδες**:

Χωρίστε τους/τις μαθητές/τριες σε ομάδες των τεσσάρων-πέντε (4-5) μελών.

1. **Δημιουργία Πόλης**:

Μοιράζετε ένα μεγάλο χαρτόνι σε κάθε ομάδα. Κάθε ομάδα καλείται να αποτυπώσει στο χαρτόνι μία ιδεατή πόλη με ελεύθερη επιλογή δημόσιων υπηρεσιών και αγαθών, προσβάσιμων από όλους (π.χ. ανάπηρους, οικονομικά αδύναμους) σε μορφή παζλ.

1. **Σχεδιασμός και Κοπή Κομματιών Παζλ**:

Κάθε ομάδα καλείται αρχικά να σχεδιάσει πάνω στο χαρτόνι κομμάτια παζλ, όπου μέσα στο κάθε κομμάτι παζλ θα συμπεριλάβουν δημόσιες υπηρεσίες ή υποδομές. Για παράδειγμα:

* + - Σχολείο
    - Νοσοκομείο
    - Δρόμος
    - Πάρκο
    - Βιβλιοθήκη
    - Πυροσβεστικός σταθμός
    - Αστυνομικό τμήμα
    - Πεζοδρόμια με πρόβλεψη για ΑΜΕΑ, ηλικιωμένους και παιδιά (π.χ. διαβάσεις πεζών, ράμπες, ειδικά διαμορφωμένα πλακίδια)

Τέλος, κόβουν με ψαλίδι τα κομμάτια του παζλ.

1. **Σημαντικές Επισημάνσεις**:

Στο πίσω μέρος κάθε κομματιού παζλ, γράψτε πώς αυτή η υπηρεσία συνεργάζεται με άλλες υπηρεσίες για το κοινό καλό και πώς προάγει τον αλληλοσεβασμό μεταξύ των κατοίκων της πόλης. Για παράδειγμα:

* + - Το σχολείο συνεργάζεται με το νοσοκομείο για την προαγωγή της υγείας των μαθητών/τριών και υποδέχεται μαθητές/τριες από διαφορετικές κοινωνικές και πολιτισμικές ομάδες.
    - Το πάρκο συνεργάζεται με τον Δήμο για την καθαριότητα και τη συντήρησή του, και είναι προσβάσιμο σε όλους τους πολίτες, ανεξαρτήτως ηλικίας ή ικανότητας.
    - Η αστυνομία συνεργάζεται με την πυροσβεστική για την ασφάλεια των πολιτών και προάγει την ισότητα και τον σεβασμό σε όλους τους κατοίκους της πόλης.

1. **Συναρμολόγηση του Παζλ**:

Οι μαθητές/τριες θα πρέπει να συναρμολογήσουν το παζλ της πόλης, τοποθετώντας τα κομμάτια μαζί και δημιουργώντας εκ νέου την πλήρη εικόνα της πόλης.

Καθώς συναρμολογούν το παζλ, συζητήστε με τους/τις μαθητές/τριες πόσο σημαντική είναι κάθε υπηρεσία, πώς συνεργάζονται μεταξύ τους για την παροχή των υπηρεσιών και πώς προάγουν τον αλληλοσεβασμό και τη συμπερίληψη των πολιτών .

1. **Ερωτήσεις για Συζήτηση**:

Μετά τη συναρμολόγηση του παζλ, ζητήστε από τους/τις μαθητές/τριες να απαντήσουν στις ακόλουθες ερωτήσεις:

* Πώς θα ήταν η ζωή χωρίς αυτές τις υπηρεσίες;
* Γιατί είναι σημαντικό να πληρώνουμε φόρους;
* Ενθαρρύνετε τους/τις μαθητές/τριες να συζητήσουν πώς θα επηρεαζόταν η καθημερινή τους ζωή αν δεν υπήρχαν αυτές οι υπηρεσίες και υποδομές.
* Τι θα συνέβαινε αν οι δημόσιες υπηρεσίες δεν συνεργάζονταν μεταξύ τους;
* Πώς οι φόροι βοηθούν στη δημιουργία μίας δίκαιης και ισότιμης κοινωνίας;

1. **Συζήτηση και Συμπεράσματα**

Συγκεντρώστε τις απαντήσεις των μαθητών/τριών και συζητήστε τα κύρια σημεία:

* + Η συνεργασία μεταξύ των δημόσιων υπηρεσιών, που χρηματοδοτούνται από τους φόρους, είναι ζωτικής σημασίας για την αποτελεσματική λειτουργία της κοινωνίας και την κάλυψη των αναγκών όλων των πολιτών.
  + Η πληρωμή των φόρων είναι υποχρεωτική, για να καλύπτονται οι ανάγκες των πολιτών, να προάγουν τη δικαιοσύνη, την ισότητα, το σεβασμό και να βελτιώνουν την ποιότητα ζωής όλων.
  + Μέσα από τη συνεργασία και την πληρωμή φόρων, οι δημόσιες υπηρεσίες μπορούν να παρέχουν καλύτερες και πιο ολοκληρωμένες λύσεις στα προβλήματα της κοινωνίας.
  + Οι φόροι συμβάλλουν στη δημιουργία μίας δίκαιης και ισότιμης κοινωνίας, όπου όλοι οι πολίτες απολαμβάνουν τις ίδιες υπηρεσίες και ευκαιρίες, ανεξαρτήτως φύλου, εθνικότητας, θρησκείας ή οικονομικής κατάστασης.

**Β’ εκδοχή (Χρήση ψηφιακού εργαλείου)**:

1. **Χωρισμός σε Ομάδες**: Χωρίστε τους/τις μαθητές/τριες σε ομάδες των τεσσάρων-πέντε (4-5) ατόμων, όπως και στην χειρωνακτική εκδοχή.
2. **Δημιουργία Εικόνας Πόλης**: Ζητήστε από κάθε ομάδα να βρει εικόνες από διάφορες δημόσιες υπηρεσίες ή υποδομές στο διαδίκτυο (π.χ. νοσοκομεία, σχολεία, πάρκα, δρόμους). Εναλλακτικά, μπορούν να δημιουργήσουν τη δική τους εικόνα πόλης χρησιμοποιώντας ψηφιακά εργαλεία σχεδίασης.
3. **Ανεβάστε την Εικόνα**:
   * Κάθε ομάδα ανεβάζει την εικόνα της πόλης.**.**
   * Επιλέγουν τον αριθμό κομματιών του παζλ που θα αντιστοιχεί στα διάφορα τμήματα της πόλης. (π.χ. κάθε κομμάτι μπορεί να αναπαριστά μία διαφορετική υπηρεσία, όπως το σχολείο, το νοσοκομείο κτλ.)
   * Φροντίζουν να ορίσουν ένα λογικό αριθμό κομματιών, ώστε να μπορεί να γίνει η συναρμολόγηση σε εύλογο χρόνο.
4. **Σχεδιασμός των Κομματιών Παζλ και Περιγραφή**:
   * Όταν τα κομμάτια δημιουργηθούν, κάθε ομάδα περιγράφει τις δημόσιες υπηρεσίες που βρίσκονται μέσα στο κάθε κομμάτι του παζλ.
   * Μπορούν να προσθέσουν στις σημειώσεις του παζλ (χρησιμοποιώντας τη δυνατότητα "πληροφορίες" του εργαλείου) ποια είναι η σημασία της κάθε υπηρεσίας και πώς συνεργάζεται με άλλες υπηρεσίες για το κοινό καλό.

Για παράδειγμα:

* + Το κομμάτι που αναπαριστά το σχολείο, θα μπορούσε να έχει την εξήγηση: "Το σχολείο προωθεί την εκπαίδευση και συνεργάζεται με το νοσοκομείο για την προαγωγή της υγείας των μαθητών."
  + Το κομμάτι με το πάρκο θα μπορούσε να έχει την εξής σημείωση: "Το πάρκο είναι ένας δημόσιος χώρος που συντηρείται από το δήμο και είναι προσβάσιμο από όλους τους πολίτες."

1. **Συναρμολόγηση του Ψηφιακού Παζλ**:
   * Οι ομάδες καλούνται να συναρμολογήσουν το παζλ που έχουν δημιουργήσει. Κατά τη διάρκεια της συναρμολόγησης, θα πρέπει να συζητούν για τη σημασία της κάθε υπηρεσίας και πώς συνεργάζονται μεταξύ τους.
2. **Συζήτηση και Συμπεράσματα**:
   * Μετά την ολοκλήρωση του παζλ, οι μαθητές/τριες θα απαντήσουν στις ίδιες ερωτήσεις που αναφέρονται και στην αρχική εκδοχή:
     + Πώς θα ήταν η ζωή χωρίς αυτές τις υπηρεσίες;
     + Γιατί είναι σημαντικό να πληρώνουμε φόρους;
     + Πώς βοηθούν οι φόροι στη δημιουργία μίας ισότιμης κοινωνίας;
3. **Εκτίμηση του Τελικού Αποτελέσματος**:
   * Οι μαθητές/τριες θα συγκρίνουν τα ψηφιακά τους παζλ, και θα συζητήσουν πώς οι διαφορετικές ομάδες έφτιαξαν την πόλη τους. Αυτό μπορεί να γίνει με την κοινή προβολή των εικόνων τους, μέσω του ψηφιακού εργαλείου.

Με τη χρήση του ψηφιακού εργαλείουοι μαθητές/-τριες διατηρούν τη διαδραστική φύση της άσκησης, καθώς συνεχίζουν να εργάζονται ομαδικά για τη δημιουργία και τη συναρμολόγηση ενός παζλ που προάγει την κατανόηση της σημασίας των δημόσιων υπηρεσιών και της συνεργασίας τους.

**ΦΥΛΛΟ ΕΡΓΑΣΙΑΣ**

**Φτιάξτε το δικό σας παζλ (puzzle)**

**Α΄ εκδοχή (έντυπη μορφή)**

**Υλικά:** Χαρτόνια, μαρκαδόροι, ψαλίδι, κόλλα ή αυτοκόλλητη ταινία (σελοτέιπ)

**Οδηγίες διαδικασίας:**

**Δημιουργία Πόλης**: Κάθε ομάδα καλείται να αποτυπώσει σε ένα μεγάλο χαρτόνι μία ιδεατή πόλη με ελεύθερη επιλογή δημόσιων υπηρεσιών και αγαθών, προσβάσιμων σε όλους/ες (π.χ. ανάπηρους, οικονομικά αδύναμους).

**Σχεδιασμός και Κοπή Κομματιών Παζλ**: Κάθε ομάδα καλείται να σχεδιάσει πάνω στο χαρτόνι κομμάτια παζλ, όπου μέσα στο κάθε κομμάτι παζλ θα συμπεριλάβουν δημόσιες υπηρεσίες ή υποδομές. Τέλος, κόβετε με ψαλίδι τα κομμάτια του παζλ. Στο πίσω μέρος κάθε κομματιού παζλ, γράψτε πώς αυτή η υπηρεσία συνεργάζεται με άλλες υπηρεσίες για το κοινό καλό και πώς προάγει τον αλληλοσεβασμό μεταξύ των κατοίκων της πόλης.

**Συναρμολόγηση του Παζλ**: Κάθε ομάδα καλείται να συναρμολογήσει το παζλ της πόλης, τοποθετώντας τα κομμάτια μαζί και δημιουργώντας εκ νέου την πλήρη εικόνα της πόλης. Συζητήστε για τη σημασία της κάθε υπηρεσίας και πώς συνεργάζονται μεταξύ τους.

**Β΄ εκδοχή (Χρήση** [**ψηφιακού εργαλείου**](https://www.jigsawplanet.com/)**)**

**Οδηγίες διαδικασίας:**

**Δημιουργία Εικόνας Πόλης**: Κάθε ομάδα καλείται να βρει εικόνες από διάφορες δημόσιες υπηρεσίες ή υποδομές στο διαδίκτυο (π.χ. νοσοκομεία, σχολεία, πάρκα, δρόμους) ή εναλλακτικά να δημιουργήσει τη δική της εικόνα πόλης χρησιμοποιώντας ψηφιακά εργαλεία σχεδίασης. Κάθε ομάδα ανεβάζει την εικόνα της πόλης και επιλέγει τον αριθμό κομματιών του παζλ που θα αντιστοιχεί στα διάφορα τμήματα της πόλης.

**Σχεδιασμός των Κομματιών Παζλ και Περιγραφή**: Όταν τα κομμάτια δημιουργηθούν, κάθε ομάδα, προσθέτοντας «Σημειώσεις», περιγράφει τις δημόσιες υπηρεσίες που βρίσκονται μέσα στο κάθε κομμάτι, τη σημασία της κάθε υπηρεσίας και πώς συνεργάζεται με άλλες υπηρεσίες για το κοινό καλό.

**Συναρμολόγηση του Ψηφιακού Παζλ**: Οι ομάδες καλούνται να συναρμολογήσουν το παζλ που έχουν δημιουργήσει.. Κατά τη διάρκεια της συναρμολόγησης, θα πρέπει να συζητούν για τη σημασία της κάθε υπηρεσίας και πώς συνεργάζονται μεταξύ τους.