

5Ο ΕΡΓΑΣΤΗΡΙΟ ΔΕΞΙΟΤΗΤΩΝ

Γίνε κι εσύ υπερ-ήρωας

|  |  |
| --- | --- |
| **Χρονόμετρο** | **Χρονική διάρκεια:** 45’ (1 διδακτική ώρα) |
| Κέντρο | **Σκοπός**: Η ενασχόληση των μαθητών/τριών με τη μελέτη περιπτώσεων και την επίλυση προβλημάτων, έτσι ώστε να εξοικειωθούν με την έννοια της φορολογίας και να αποκτήσουν φορολογική συνείδηση μέσα από μία ενεργητική και συναρπαστική εμπειρία, καθώς επίσης να προωθηθεί η ανάπτυξη δεξιοτήτων τους σχετικών με τη λήψη αποφάσεων, τη συνεργασία και την κριτική σκέψη. |
| **Κομμάτια παζλ** | **Προσδοκώμενα μαθησιακά αποτελέσματα:** Μετά την ολοκλήρωση της διδασκαλίας, οι μαθητές/τριες θα πρέπει να είναι ικανοί/ές να :   1. Εξηγούν τον τρόπο που οι φόροι επηρεάζουν την κοινωνία. 2. Επιχειρηματολογούν για την ανταποδοτικότητα των φόρων στην κατασκευή δημόσιων υπηρεσιών και υποδομών στην πόλη και τη σημασία της κοινοτικής συνεισφοράς και αλληλεγγύης. 3. Συζητούν και επιλύουν προβλήματα στο πλαίσιο: «Μελέτης Περίπτωσης». |
| **Αίθουσα** | **Προτεινόμενες διδακτικές προσεγγίσεις:** Διερευνητική, Ομαδοσυνεργατική |
| **Λίστα** | **Βασικά βήματα εργαστηρίου:**   * **Δραστηριότητα :** «Φορολογικοί ήρωες» |
| Υπολογιστής | **Υλικοτεχνική υποδομή:** κάρτες, πίνακας, εικόνες, γραφική ύλη. |


|  |  |  |
| --- | --- | --- |
| **Περιγραφή πορείας 5ου εργαστηρίου:** Γίνε κι εσύ υπερ-ήρωας | **Διδακτική τεχνική** | **Διδακτικά μέσα** |
| * **Δραστηριότητα : «Φορολογικοί ήρωες» (30 λεπτά)**    + Ο/Η εκπαιδευτικός παρουσιάζει τους κανόνες της μελέτης περίπτωσης και γνωστοποιεί τις διαδικασίες συνεργασίας.   + Ελεύθερη επιλογή ρόλων και μελέτης περιπτώσεων από τους μαθητές/τριες.   + Διαχωρισμός μαθητών/τριών σε ομάδες.   + Οι μαθητές/τριες ως μέλη μίας ομάδας συνεργάζονται, προκειμένου να ολοκληρώσουν την εργασία που τους έχει ανατεθεί.   + Έρευνα, άντληση και επεξεργασία πληροφοριών από κάθε ομάδα. | * Δημιουργία ομάδων * Συζήτηση μεταξύ ομάδων | * Ομαδική εργασία * Φωτογραφικό υλικό   (εκτυπωμένες κάρτες ρόλων και καταστάσεων) |
| * **Ανάλυση και Συμπεράσματα (15 λεπτά):**   + Διατύπωση και παρουσίαση συμπερασμάτων από κάθε ομάδα.   + Καταγραφή αποφάσεων κάθε ομάδας σε Πίνακα.   + Ομαδική συζήτηση για τις αποφάσεις επί των τιθέμενων καταστάσεων.   + Διατύπωση γενικών συμπερασμάτων. | * Συζήτηση / Διάλογος | * Πίνακας |

**Οδηγίες Εφαρμογής**

**ΔΡΑΣΤΗΡΙΟΤΗΤΑ:**

**Φορολογικοί Ήρωες**


**Περιγραφή:** Οι μαθητές/τριες καλούνται συνεργαζόμενοι σε μικρές ομάδες να δώσουν λύσεις σε διάφορες προβληματικές καταστάσεις (μελέτη περιπτώσεων), που τους ανατίθενται. Αναλαμβάνουν το ρόλο των φορολογούμενων πολιτών, που πρέπει να πληρώσουν φόρους και να αποφασίσουν πώς θα χρησιμοποιηθούν αυτοί οι φόροι στην κοινότητά τους. Θα αντιμετωπίσουν διάφορες καταστάσεις και προκλήσεις καθώς προχωρούν στο παιχνίδι.

****

**Στόχος:** Οι μαθητές/τριες καλούνται να λάβουν αποφάσεις σχετικά με τον τρόπο διάθεσης των φόρων προς όφελος της κοινότητάς τους με αίσθημα ευθύνης και σεβασμό προς τη διαφορετικότητα.

**Υλικά:**

* Κάρτες καταστάσεων και προκλήσεων
* Πίνακας ανακοινώσεων

****

**Οδηγίες διαδικασίας:**

**Εισαγωγή:**

* + Ο/η εκπαιδευτικός εξηγεί τους κανόνες και το σκοπό του παιχνιδιού στους/στις μαθητές/τριες.
  + Διανέμει τις κάρτες ρόλων σεβόμενος την επιθυμία του/της.
  + Χωρίζει τους μαθητές/τριες σε ομάδες εργασίας.

**Παρουσίαση της κατάστασης:**

* + Ο/η εκπαιδευτικός μοιράζει μία κάρτα κατάστασης ή πρόκλησης σε κάθε ομάδα.
  + Οι μαθητές/τριες της κάθε ομάδας πρέπει να συζητήσουν πώς θα χρησιμοποιήσουν τους φόρους, για να αντιμετωπίσουν την εκάστοτε κατάσταση.

**Λήψη Αποφάσεων:**

* + Οι μαθητές/τριες κάθε ομάδας πρέπει να αποφασίσουν συλλογικά πώς θα δαπανήσουν τους φόρους, για να ανταπεξέλθουν στην εκάστοτε κατάσταση.
  + Κάθε ομάδα πρέπει να αιτιολογήσει τις αποφάσεις της.

**Παρουσίαση των Αποφάσεων:**

* + Οι αποφάσεις των ομάδων καταγράφονται στον πίνακα ανακοινώσεων.

**Συζήτηση:**


* Στο τέλος του παιχνιδιού, κάθε μαθητής/-τρια θα εξηγήσει τη σημασία της φορολογίας.
* Οι ομάδες θα συζητήσουν τις επιπτώσεις των αποφάσεών τους και το ρόλο της φορολογικής συνείδησης στην κοινωνία.

**Συμπέρασμα:**

* Συζητήστε πώς οι φόροι που πληρώνουν όλοι οι πολίτες βοηθούν στη βελτίωση της ζωής για όλους, ανεξάρτητα από τους ρόλους τους στην κοινωνία.
* Μετά το πέρας της μελέτης περιπτώσεων, ο/η εκπαιδευτικός απονέμει έπαινο συμμετοχής στους μαθητές/τριες ως αναμνηστικό της συγκεκριμένης δραστηριότητας.

Ως ενδεχόμενες **καταστάσεις** και **αποφάσεις** επί των τιθέμενων καταστάσεων παρατίθενται τέσσερα (4) παραδείγματα. Κάθε ομάδα επιλέγει να καταπιαστεί με την επίλυση μίας από τις παρακάτω καταστάσεις. Οι ενδεικτικές αποφάσεις επί των τιθέμενων προκλήσεων δίδονται επικουρικά στους/στις εκπαιδευτικούς με κάθε περιγραφή κατάστασης προς διευκόλυνση και καθοδήγηση των μαθητών/τριών.

**Κατάσταση 1: Ανάγκη Ανακαίνισης Σχολείου**







Η τοπική κοινότητα χρειάζεται να ανακαινίσει ένα σχολείο, που έχει υποστεί ζημιές από τον περασμένο χειμώνα. Καλείστε να αποφασίσετε πώς θα χρησιμοποιήσετε τους φόρους, προκειμένου να βοηθήσετε στην ανακαίνιση του σχολείου.

**Ενδεικτικές Αποφάσεις Ανακαίνισης Σχολείου**

* + Επισκευή των ζημιών στο σχολείο για την ασφαλή και απρόσκοπτη λειτουργία του.
  + Αναβάθμιση των υποδομών του σχολείου (π.χ. κτίρια, χώρος άθλησης, κήπος, αίθουσα εκδηλώσεων, κλιματισμός, θερμοπρόσοψη).
  + Αγορά νέων βιβλίων, ηλεκτρονικών υπολογιστών και εργαστηριακού εξοπλισμού για τα σχολεία της περιοχής.
  + Δημιουργία δανειστικής βιβλιοθήκης.
  + Δημιουργία ράμπας για μαθητές/τριες με κινητικά προβλήματα.

**Κατάσταση 2: Πρόκληση με τις Μεταφορές**






Ο δήμος αντιμετωπίζει πρόβλημα με τη διακοπή λειτουργίας των δημόσιων συγκοινωνιών, λόγω έλλειψης χρηματοδότησης. Καλείστε να αποφασίσετε πώς θα διατεθούν οι φόροι για την επαναλειτουργία του δημόσιου συστήματος μεταφορών.

**Ενδεικτικές Αποφάσεις Ανάπτυξης Υποδομών**

* Αναβάθμιση οχημάτων με αγορά νέων ή ανακατασκευή υπαρχόντων μέσων μαζικής μεταφοράς (π.χ. δημοτική συγκοινωνία).
* Βελτίωση υποδομών με ανακατασκευή στάσεων λεωφορείων για αύξηση της ασφάλειας και της άνεσης των επιβατών.
* Επέκταση του ωραρίου λειτουργίας, βελτίωση του συστήματος ενημέρωσης επιβατών (π.χ. εγκατάσταση συσκευής εντοπισμού – gps στα λεωφορεία).
* Επένδυση σε περιβαλλοντικά φιλικές λύσεις μεταφοράς (π.χ. διάθεση κοινόχρηστων ποδηλάτων ή ηλεκτρικών οχημάτων επί πληρωμή, δημιουργία ποδηλατόδρομων).
* Δημιουργία υποδομών για άτομα με αναπηρίες στην κοινότητά τους.

**Κατάσταση 3: Ανάγκη για νέες Αθλητικές Εγκαταστάσεις**





Οι κάτοικοι ζητούν τη δημιουργία νέων αθλητικών εγκαταστάσεων (ανοιχτού ή κλειστού τύπου) στην περιοχή τους για αθλητισμό. Καλείστε να αποφασίσετε πώς θα χρησιμοποιήσετε τους φόρους για την κατασκευή τους.

**Ενδεικτικές Αποφάσεις Ανέγερσης αθλητικών δομών**

* Ανέγερση δομών, όπως κατασκευή γυμναστηρίων υπαίθριας άσκησης και άλλων υποδομών για την αθλητική δραστηριότητα (π.χ. ποδηλατόδρομοι, χώροι για “skateboard” ή “rollers”).
* Δημιουργία χώρων ψυχαγωγίας, όπως περιοχών ανάπαυσης, πεζόδρομων και περιβάλλοντος φιλικού προς τη φύση.
* Χρήση κατάλληλων υλικών και τεχνολογιών στη δημιουργία των αθλητικών εγκαταστάσεων.
* Οργάνωση εκδηλώσεων, αθλητικών δραστηριοτήτων και εκπαιδευτικών προγραμμάτων.

**Κατάσταση 4: Ανάγκη για Καταπολέμηση της Ανεργίας**



Η περιοχή αντιμετωπίζει υψηλά επίπεδα ανεργίας και χρειάζεται προγράμματα για τη δημιουργία θέσεων εργασίας. Καλείστε να αποφασίσετε πώς θα διατεθούν οι φόροι για την υποστήριξη προγραμμάτων απασχόλησης και εκπαίδευσης.

**Ενδεικτικές Αποφάσεις Καταπολέμησης της Ανεργίας**

* Χρηματοδότηση εκπαιδευτικών προγραμμάτων για την απόκτηση νέων γνώσεων και ικανοτήτων.
* Χρηματοδότηση μικρών τοπικών επιχειρήσεων, που μπορούν να δημιουργήσουν θέσεις εργασίας.
* Δημιουργία προγραμμάτων που στοχεύουν στην υποστήριξη των ανέργων και την εύρεση εργασίας.
* Επένδυση σε υποδομές, όπως οδοποιία, κτίρια, πάρκα, που μπορούν να δημιουργήσουν θέσεις εργασίας.
* Χρηματική βοήθεια (επιδότηση) για τη δημιουργία νέων επιχειρήσεων.

**ΚΑΡΤΕΣ ΚΑΤΑΣΤΑΣΕΩΝ**

Για τη μελέτη περιπτώσεων μπορείτε να χρησιμοποιήσετε εικόνες ως υλικό αναφοράς. Παρακάτω παρατίθενται ιδέες για εικόνες, που οι μαθητές/τριες θα χρησιμοποιήσουν, για να αναπτύξουν τους ρόλους τους και να αλληλεπιδράσουν μεταξύ τους.

**Εικόνες καταστάσεων**: Εικόνες που απεικονίζουν καταστάσεις, όπου οι χαρακτήρες βρίσκονται σε έντονο προβληματισμό.



**Εικόνες πορτοφολιών και νομισμάτων:** Εικόνες που απεικονίζουν πορτοφόλια με νομίσματα και τα παιδιά καλούνται να επεξηγήσουν τη σημασία της διάθεσής τους για τη χρηματοδότηση δημόσιων υπηρεσιών.



**Εικόνα προϋπολογισμού**: Εικόνες που απεικονίζουν συγκεντρωμένα χρήματα ως ένδειξη σχεδιασμού του προϋπολογισμού.

**Εικόνες αθλητικών εγκαταστάσεων:**







**Εικόνες σχολείου και εκπαίδευσης**: Εικόνες παιδιών στο σχολείο, για να επισημάνουμε τη σημασία της φορολογίας στη χρηματοδότηση της εκπαίδευσης και της υποδομής του σχολείου.











**Εικόνες συγκοινωνιών & υποδομών μεταφοράς**: Εικόνες δημόσιων μεταφορών και συνδέστε τις με τη φορολογία και την ανάγκη συμμόρφωσης για τη διατήρηση αυτών των υπηρεσιών.









**Εικόνες διαφόρων επαγγελμάτων προς καταπολέμηση της ανεργίας:**


















****

|  |  |
| --- | --- |
| **Μαυροπίνακας** | **ΣΗΜΕΙΩΣΗ:** Διατίθεται πληθώρα εικόνων ανά κατηγορία. Σας δίνεται η δυνατότητα να χρησιμοποιήσετε αυτές τις ιδέες ή να αναζητήσετε εικόνες σε βάσεις δεδομένων εικόνων ή σε μηχανές αναζήτησης (άνευ πνευματικών δικαιωμάτων), για να βρείτε κατάλληλο υλικό για το παιχνίδι σας. |


**ΦΥΛΛΟ ΕΡΓΑΣΙΑΣ**

**Φορολογικοί Ήρωες**

Καλείστε συνεργαζόμενοι σε μικρές ομάδες να δώσετε λύσεις σε διάφορες προβληματικές καταστάσεις, που σας ανατίθενται. Επιλέξτε κι αναλάβετε το ρόλο των φορολογούμενων πολιτών, που πρέπει να πληρώσετε φόρους και να αποφασίσετε πώς θα χρησιμοποιηθούν αυτοί οι φόροι προς όφελος της κοινότητάς σας με αίσθημα ευθύνης και σεβασμό προς τη διαφορετικότητα.





Κάθε ομάδα επιλέγει μία από τις παρακάτω καταστάσεις, αφού πρώτα συνεννοηθεί με τις υπόλοιπες ομάδες, έτσι ώστε κάθε ομάδα να επιλέξει διαφορετική μελέτη περίπτωσης προς επίλυση.

**Κατάσταση 1: Ανάγκη Ανακαίνισης Σχολείου**






Η τοπική κοινότητα χρειάζεται να ανακαινίσει ένα σχολείο, που έχει υποστεί ζημιές από τον περασμένο χειμώνα. Καλείστε να αποφασίσετε πώς θα χρησιμοποιήσετε τους φόρους, προκειμένου να βοηθήσετε στην ανακαίνιση του σχολείου.

**Κατάσταση 2: Πρόκληση με τις Μεταφορές**





Ο δήμος αντιμετωπίζει πρόβλημα με τη διακοπή λειτουργίας των δημόσιων συγκοινωνιών, λόγω έλλειψης χρηματοδότησης. Καλείστε να αποφασίσετε πώς θα διατεθούν οι φόροι για την επαναλειτουργία του δημόσιου συστήματος μεταφορών.

**Κατάσταση 3: Ανάγκη για νέες Αθλητικές Εγκαταστάσεις**



Οι κάτοικοι ζητούν τη δημιουργία νέων αθλητικών εγκαταστάσεων (ανοιχτού ή κλειστού τύπου) στην περιοχή τους για αθλητισμό. Καλείστε να αποφασίσετε πώς θα χρησιμοποιήσετε τους φόρους για την κατασκευή τους.

**Κατάσταση 4: Ανάγκη για Καταπολέμηση της Ανεργίας**



Η περιοχή αντιμετωπίζει υψηλά επίπεδα ανεργίας και χρειάζεται προγράμματα για τη δημιουργία θέσεων εργασίας. Καλείστε να αποφασίσετε πώς θα διατεθούν οι φόροι για την υποστήριξη προγραμμάτων απασχόλησης και εκπαίδευσης.

**ΦΟΡΟΛΟΓΙΚΟΙ ΗΡΩΕΣ**

**ΕΠΑΙΝΟΣ**

**απονέμεται στο/στη μαθητή/-τρια**

**………………………………………………………………………………**

**της ………. Τάξης**

**του ….… Δημοτικού Σχολείου…………...……………….,**

**για τη συμμετοχή του/της στη**

**μελέτη περιπτώσεων & επίλυσης προβλημάτων**

**«Φορολογικοί Ήρωες».**

**Ο/η εκπαιδευτικός**

**………………………………………**

**Ημερομηνία**

**………………………………………**