

7ο ΕΡΓΑΣΤΗΡΙΟ ΔΕΞΙΟΤΗΤΩΝ

Κυνήγι θησαυρού

|  |  |
| --- | --- |
| **Χρονόμετρο** | **Χρονική διάρκεια:** 45’ (1 διδακτική ώρα) |
| Κέντρο | **Σκοπός**: Μέσα από την επίλυση γρίφων, που σχετίζονται με τις έννοιες του φόρου και τη φορολογίας, οι μαθητές/τριες να βρουν τον τελικό θησαυρό. |
| **Κομμάτια παζλ** | **Προσδοκώμενα μαθησιακά αποτελέσματα:** Μετά την ολοκλήρωση του εργαστηρίου, οι μαθητές/τριες θα πρέπει να είναι ικανοί/ές να:   1. Αναγνωρίζουν βασικές έννοιες που σχετίζονται με τη φορολογία και τη συμπερίληψη. 2. Αξιολογούν καταστάσεις και αναστοχάζονται. 3. Επιλύουν προβλήματα στο πλαίσιο παιχνιδιού συνεργασίας. 4. Εκφράζουν τα συναισθήματα που βίωσαν κατά τη διάρκεια της συμμετοχής τους στις δραστηριότητες. |
| **Αίθουσα** | **Προτεινόμενες διδακτικές προσεγγίσεις :** Διερευνητική, ομαδοσυνεργατική |
| **Λίστα** | **Βασικά θέματα εργαστηρίου:**   * **Δραστηριότητα :** «Το κυνήγι του χαμένου θησαυρού» |
| Υπολογιστής | **Υλικοτεχνική υποδομή:** κάρτες, πίνακας, εικόνες, γραφική ύλη, χρωματιστοί φάκελοι |

|  |  |  |
| --- | --- | --- |
| **Περιγραφή πορείας 7ου εργαστηρίου: Κυνήγι θησαυρού** | **Διδακτική τεχνική** | **Διδακτικά μέσα** |
| * **Δραστηριότητα : «Το κυνήγι του χαμένου θησαυρού» (30 λεπτά)**    + Ο/Η εκπαιδευτικός παρουσιάζει τους κανόνες του παιχνιδιού και γνωστοποιεί τις διαδικασίες συνεργασίας.   + Διαχωρισμός μαθητών/τριών σε ομάδες.   + Οι μαθητές/τριες, ως μέλη μίας ομάδας, συνεργάζονται, προκειμένου να ολοκληρώσουν την εργασία που τους έχει ανατεθεί (επίλυση κρυπτόλεξου και αντιστοίχιση κρυμμένων λέξεων με γρίφους).   + Έρευνα, άντληση και επεξεργασία πληροφοριών από κάθε ομάδα. | * Δημιουργία ομάδων * Συζήτηση μεταξύ ομάδων | * Ομαδική εργασία |
| * **Συμπλήρωση ερωτηματολογίων αξιολόγησης** από εκπαιδευτικούς και μαθητές/τριες **(15 λεπτά)** |  |  |

**Οδηγίες εφαρμογής**

**ΔΡΑΣΤΗΡΙΟΤΗΤΑ**

**Το κυνήγι του χαμένου θησαυρού**

**Στάδιο 1: Εισαγωγή**

Ενημερώστε τους/τις μαθητές/τριες ότι θα συμμετάσχουν σε ένα κυνήγι θησαυρού, όπου θα πρέπει να λύσουν γρίφους, για να βρουν τον τελικό θησαυρό. Εξηγήστε στους/στις μαθητές/τριες τι είναι το κυνήγι θησαυρού και ότι θα πρέπει να ακολουθήσουν τα δοθέντα στοιχεία για να καταλήξουν στον θησαυρό. Οι γρίφοι είναι σχεδιασμένοι ώστε να τους μάθουν σημαντικές έννοιες για τους φόρους, τη φορολογία, τον αλληλοσεβασμό και τη διαφορετικότητα. Εξηγήστε τους ότι κάθε φάκελος που βρίσκουν, περιέχει ένα γρίφο, που πρέπει να λύσουν, κι ένα στοιχείο, που θα τους οδηγήσει στην επόμενη τοποθεσία, όπου θα κρύβεται ο επόμενος προς επίλυση γρίφος.

****Προς διευκόλυνσή τους κι έχοντας ως προϋπόθεση όλες οι ομάδες να ολοκληρώσουν την επίλυση των γρίφων, μοιράζεται αρχικά ένα κρυπτόλεξο σε κάθε ομάδα εργασίας, το οποίο θα πρέπει να λύσουν, πριν ξεκινήσουν τη διαδικασία ανεύρεσης των γρίφων. Οι δέκα (10) λέξεις που θα βρουν αντιστοιχούν στις απαντήσεις των δέκα (10) γρίφων. Συνεπώς, θα πρέπει να γίνει σωστή αντιστοίχιση των λέξεων με τους κρυμμένους γρίφους.

**Οδηγίες**

* Οι εκπαιδευτικοί θα χρειαστεί να εκτυπώσετε τα κρυπτόλεξα (αριθμός εκτυπώσεων ανάλογου του αριθμού των ομάδων) και ένα πακέτο γρίφων και στοιχείων [δέκα (10) συνολικά] για κάθε ομάδα. Τσακίστε στη μέση το εκτυπωμένο οβάλ χαρτί και κολλήστε μεταξύ τους, έτσι ώστε στην μπροστινή όψη του χαρτιού να βρίσκεται ο γρίφος και όπισθεν αυτού το στοιχείο. Π.χ. αν δημιουργηθούν τρεις (3) ομάδες μαθητών/τριών, απαιτούνται τριάντα (30) συνολικά γρίφοι και στοιχεία.
* Εσωκλείετε στο κάθε χρωματιστό φάκελο ένα γρίφο με ένα στοιχείο.
* Χωρίζετε τους/τις μαθητές/τριες σε ομάδες, ανάλογα με τον αριθμό των ατόμων.
* Κάθε ομάδα αντιστοιχεί σε ένα χρώμα φακέλου, δηλαδή η μπλε ομάδα θα ανοίγει μόνο τους μπλε φακέλους.
* Κολλήστε τους χρωματιστούς φακέλους, που αντιστοιχούν σε κάθε ομάδα, στις δέκα (10) τοποθεσίες (βλ. παρακάτω). Π.χ. αν δημιουργηθούν τρεις (3) ομάδες μαθητών/τριών, θα χρειαστείτε τρεις (3) φακέλους διαφορετικών χρωμάτων σε κάθε τοποθεσία [τρεις (3) φακέλους ανά τοποθεσία), συνεπώς θα χρειαστείτε συνολικά τριάντα (30) φακέλους.
* Φροντίστε οι γρίφοι της κάθε ομάδας να έχουν διαφορετική σειρά από την παρακάτω ενδεδειγμένη, έτσι ώστε να μη δημιουργηθεί συνωστισμός σε ένα σημείο και να μη διαρρεύσουν οι απαντήσεις των γρίφων.
* Υποδεικνύετε στην κάθε ομάδα το σημείο εκκίνησής της προς αποφυγή συνωστισμού. Π.χ. η μπλε ομάδα ξεκινά από την έδρα του δασκάλου, η κόκκινη ομάδα από τη βιβλιοθήκη και η πράσινη ομάδα από τον πίνακα της αίθουσας.
* Οι μαθητές/τριες επαληθεύουν την ορθότητα των απαντήσεων των γρίφων στον/στην εκπαιδευτικό, αφότου συγκεντρώσουν και τους δέκα (10) γρίφους.
* Κερδίζει όποια ομάδα τελειώσει πρώτη και αντιστοιχίσει ορθά τις λέξεις του κρυπτόλεξου με τους δέκα (10) γρίφους, ακόμη κι αν δεν τηρηθεί η σωστή σειρά απάντησης των γρίφων.

**ΦΥΛΛΟ ΕΡΓΑΣΙΑΣ**


***Καλή επιτυχία στο κυνήγι θησαυρού!***

Καλή επιτυχία στο κυνήγι θησαυρού!

**Το κυνήγι του χαμένου θησαυρού**


Θα συμμετάσχετε σε ένα κυνήγι θησαυρού, όπου κάθε ομάδα μαθητών/τριών πρέπει να ακολουθήσει τα στοιχεία και να λύσει τους γρίφους, για να καταλήξει στον τελικό θησαυρό.


Κάθε φάκελος που βρίσκετε, περιέχει ένα γρίφο, που πρέπει να λύσετε, κι ένα στοιχείο που θα σας οδηγήσει στην επόμενη τοποθεσία, όπου θα κρύβεται ο επόμενος προς επίλυση γρίφος.

Αρχικά, κάθε ομάδα θα πρέπει να λύσει το κρυπτόλεξο. Οι δέκα (10) λέξεις που θα βρείτε αντιστοιχούν στις απαντήσεις των δέκα (10) γρίφων. Συνεπώς, θα πρέπει να γίνει σωστή αντιστοίχιση των λέξεων με τους κρυμμένους γρίφους.

***Καλή επιτυχία στο κυνήγι θησαυρού!***

**Λύση κρυπτόλεξου**





**Στάδιο 2: Δημιουργία Σημείων και Γρίφων**

Παρακάτω προτείνονται ενδεικτικά σημεία, που ενδεχομένως να μην υφίστανται ως υποδομές στη σχολική μονάδα που διδάσκετε. Μπορείτε ελεύθερα να επιλέξετε οποιοδήποτε άλλο σημείο εξυπηρετεί την εκπαιδευτική διαδικασία, έχοντας ως δεδομένο τις εκάστοτε παρεχόμενες και διαθέσιμες υποδομές. Επίσης, μπορείτε να επιλέξετε δέκα (10) σημεία εντός σχολικής αίθουσας, αλλάζοντας το λεκτικό των στοιχείων.

**Τοποθεσία 1: Έδρα δασκάλου**

**Γρίφος 1:**

**"** *Με αυτά τα χρήματα φτιάχτηκε το κτίριο, όπου μαθαίνεις γράμματα. Τι είναι;"*

**Στοιχείο 1:**

*Το επόμενο στοιχείο θα το βρεις εκεί όπου κατοικούν πολλές ιστορίες και γνώσεις****.***

**Απάντηση Γρίφου 1: *Φόροι***

**Απάντηση Στοιχείου 1: *Βιβλιοθήκη***

**Τοποθεσία 2: Βιβλιοθήκη**

**Γρίφος 2:**

*"Η διαδικασία με την οποία το κράτος συγκεντρώνει χρήματα από τους πολίτες, για να χτιστούν σχολεία και νοσοκομεία, πώς λέγεται;"*

**Στοιχείο 2:**

*Το επόμενο στοιχείο είναι κρυμμένο εκεί όπου κάποιος τους παρακολουθεί όλους με προσοχή και καθοδηγεί το σχολείο.*

**Απάντηση Γρίφου 2: *Φορολογία***

**Απάντηση Στοιχείου 2: *Γραφείο Διευθυντή***

---------------------------------------------------------------------------------------------------------------------------------------------------------

**Τοποθεσία 3: Γραφείο Διευθυντή**

**Γρίφος 3:**

*"Οι υπηρεσίες που παρέχει το κράτος στους πολίτες του, πώς λέγονται;"*

**Στοιχείο 3:**

*Το επόμενο στοιχείο θα το βρεις εκεί, όπου βοηθάς το σώμα σου να είναι γερό και δυνατό.*

**Απάντηση Γρίφου 3: *Δημόσιες Υπηρεσίες***

**Απάντηση Στοιχείου 3: *Γυμναστήριο***

***--------------------------------------------------------------------------------------------------------------------------------------------------------***

**Τοποθεσία 4 : Γυμναστήριο**

**Γρίφος 4:**

*"Η έννοια που δηλώνει ότι οι πολίτες πληρώνουν φόρους και λαμβάνουν υπηρεσίες σε αντάλλαγμα, πώς λέγεται;"*

**Στοιχείο 4:**

*Για το επόμενο στοιχείο, ψάξε εκεί όπου οι μαθητές-τριες πηγαίνουν όταν δεν νιώθουν καλά.*

**Απάντηση Γρίφου 4: *Ανταποδοτικότητα***

**Απάντηση Στοιχείου 4: *Ιατρείο ή φαρμακείο σχολείου***

**Τοποθεσία 5: Ιατρείο ή Φαρμακείο σχολείου**

**Γρίφος 5:**

*"Η συμμετοχή μας στο κοινό καλό μέσω των φόρων, πώς λέγεται;"*

**Στοιχείο 5***:*

*Το επόμενο στοιχείο βρίσκεται εκεί όπου αποθηκεύουμε τα βιβλία και τα υλικά μας.*

**Απάντηση Γρίφου 5: *Συνεισφορά***

**Απάντηση Στοιχείου 5: *Ντουλάπια/Ντουλάπες***

-----------------------------------------------------------------------------------------------------------------------------------------------------

**Τοποθεσία 6: Ντουλάπια/Ντουλάπες**

**Γρίφος 6:**

*"Η ευθύνη μας να πληρώνουμε φόρους, πώς λέγεται;"*

**Στοιχείο 6:**

*Το επόμενο στοιχείο βρίσκεται εκεί όπου γράφουμε και σβήνουμε κάθε μέρα τις ασκήσεις μας.*

**Απάντηση Γρίφου 6: *Υποχρέωση***

**Απάντηση Στοιχείου 6: *Πίνακας***

**Τοποθεσία 7: Πίνακας**

**Γρίφος 7:**

*"Ο πολίτης που πληρώνει τους φόρους του και συμμετέχει στο κοινό καλό, πώς λέγεται;"*

**Στοιχείο 7:**

*Ψάξε εκεί όπου όλοι μαζεύονται το πρωί, για να ξεκινήσουν τη μέρα****.***

**Απάντηση Γρίφου 7: *Υπεύθυνος πολίτης***

**Απάντηση Στοιχείου 7: *Προαύλιο***

**---------------------------------------------------------------------------------------------------------------------------------------------------------**

**Τοποθεσία 8: Προαύλιο**

**Γρίφος 8:**

*"Όταν το κράτος χρησιμοποιεί τους φόρους για να φροντίσει όλους τους πολίτες, ανεξαρτήτως φύλου, χρώματος ή εθνικότητας, πώς λέγεται αυτή η έννοια;"*

**Απάντηση Γρίφου 8: *Συμπερίληψη***

**Απάντηση Στοιχείου 8: *Θρανίο***

**Τοποθεσία 9: Θρανίο**

**Γρίφος 9:**

*"Όταν πληρώνουμε φόρους για να εξασφαλίσουμε ότι όλοι οι άνθρωποι έχουν ίσες ευκαιρίες και σεβόμαστε τις ανάγκες και τα δικαιώματά τους, πώς λέγεται αυτή η έννοια;"*

**Στοιχείο 9:**

*Για το επόμενο στοιχείο, ψάξε εκεί όπου φυλάς τα προσωπικά σου αντικείμενα.*

**Απάντηση Γρίφου 9: *Αλληλοσεβασμός***

**Απάντηση Στοιχείου 9: *Σχολική τσάντα***

**--------------------------------------------------------------------------------------------------------------------------------------------**

**Τοποθεσία 10: Σχολική Τσάντα (εξωτερικά όχι εσωτερικά)**

**Γρίφος 10:**

*"Όταν το κράτος χρησιμοποιεί τους φόρους για να υποστηρίξει ανθρώπους με διαφορετικές ικανότητες και ανάγκες, πώς λέγεται αυτή η έννοια;"*

**Στοιχείο 10:**

*Το τελευταίο στοιχείο βρίσκεται εκεί όπου μαζευόμαστε για να τραγουδήσουμε και να γιορτάσουμε.*

**Απάντηση Γρίφου 10:** ***Διαφορετικότητα***

**Απάντηση Στοιχείου 10: *Αίθουσα εκδηλώσεων ή μουσικής***


**ΦΥΛΛΟ ΕΡΓΑΣΙΑΣ**

***Καλή επιτυχία στο κυνήγι θησαυρού!***

**Το κυνήγι του χαμένου θησαυρού**

Θα συμμετάσχετε σε ένα κυνήγι θησαυρού, όπου κάθε ομάδα μαθητών/τριών πρέπει να ακολουθήσει τα στοιχεία και να λύσει τους γρίφους, για να καταλήξει στον τελικό θησαυρό.

Κάθε φάκελος που βρίσκετε, περιέχει ένα γρίφο, που πρέπει να λύσετε, κι ένα στοιχείο που θα σας οδηγήσει στην επόμενη τοποθεσία, όπου θα κρύβεται ο επόμενος γρίφος προς επίλυση.

Αρχικά, κάθε ομάδα θα πρέπει να λύσει το κρυπτόλεξο. Οι δέκα (10) λέξεις που θα βρείτε αντιστοιχούν στις απαντήσεις των δέκα (10) γρίφων.

**Στάδιο 3:** Τέλος, απονέμεται βραβείο σε όλους/ες τους/τις μαθητές/τριες τυλιγμένο σε μορφή πάπυρου ως αναγνώριση της προσπάθειά τους που εσωκλείει τον «θησαυρό» και είναι το ακόλουθο λογότυπο: «Οι φόροι χτίζουν το μέλλον μας».



Συγχαρητήρια,

βρήκατε το θησαυρό!

Οι φόροι

«χτίζουν» το μέλλον μας!!!