




1Ο ΕΡΓΑΣΤΗΡΙΟ ΔΕΞΙΟΤΗΤΩΝ

Οι φόροι μας ενώνουν

|  |  |  |
| --- | --- | --- |
| **Χρονόμετρο** | **Χρονική διάρκεια:** 45’ (1 διδακτική ώρα) | |
| Κέντρο | **Σκοπός**: Σκοπός του εργαστηρίου είναι οι μαθητές/τριες να εξηγούν και να δίνουν παραδείγματα της έννοιας του φόρου ως μέσου συνεισφοράς και μηχανισμού αλληλεγγύης για την εξυπηρέτηση του κοινού συμφέροντος σε μία δίκαιη και ισότιμη κοινωνία. | |
| **Κομμάτια παζλ** | **Προσδοκώμενα μαθησιακά αποτελέσματα:** Μετά την ολοκλήρωση της διδασκαλίας, οι μαθητές/τριες θα πρέπει να είναι ικανοί/ές να:   1. Εξηγούν τη σημασία του φόρου (μορφή συνεισφοράς) για την κοινωνία. 2. Αποδίδουν την έννοια του φόρου (ορισμός). 3. Ακούνε προσεκτικά τους/τις συνομιλητές/τριες τους (ενεργητική ακρόαση). 4. Συζητούν στην ολομέλεια της τάξης και διατυπώνουν τα επιχειρήματά τους. | |
| **Αίθουσα** | **Προτεινόμενες διδακτικές προσεγγίσεις:** Διερευνητική, ομαδοσυνεργατική | |
| **Λίστα** | **Βασικά θέματα εργαστηρίου:**   * **Εισαγωγή** με αναφορά στην έννοια του αλληλοσεβασμού και της διαφορετικότητας. * **Δραστηριότητα :** «Βοηθήστε τον 2QT (too Cute)» | |
| Υπολογιστής | **Υλικοτεχνική υποδομή:** Η/Υ, βιντεοπροβολέας, διαδραστικός πίνακας, Πίνακας | |
| **Ανοιχτό βιβλίο** | **Πηγή:** [Γωνιά Εκπαιδευτικών TAXEDU (europa.eu)](https://taxedu.campaign.europa.eu/el/teachers-corner) |

|  |  |  |
| --- | --- | --- |
| **Περιγραφή πορείας 1ου εργαστηρίου: Οι φόροι μας ενώνουν** | **Διδακτική τεχνική** | **Διδακτικά μέσα** |
| * **Εισαγωγή** με αναφορά στην έννοια του αλληλοσεβασμού, της διαφορετικότητας και τα χαρακτηριστικά του ευσυνείδητου πολίτη. **(5 λεπτά)** | * Διάλεξη | * Πίνακας |
| * **Δραστηριότητα: «Βοηθήστε τον 2QT (too Cute)» ( 30 λεπτά)** * Παρουσίαση της έννοιας του φόρου, μέσω προβολής ενός βίντεο μικρο-μάθησης της ψηφιακής πλατφόρμας TAXEDU με τίτλο «**Τι είναι ο φόρος;**». * Πρωταγωνιστής: ο εξωγήινος 2QT (too Cute), που σχεδιάζει πυραυλοκίνητα παπούτσια και αποφασίζει να δημιουργήσει δική του εταιρεία εντός της Ευρωπαϊκής Ένωσης (ΕΕ). * Επιγραμματικά, παρουσιάζονται τα εξής: * Τα κύρια χαρακτηριστικά των φόρων:   + - Οι φόροι ως μία κοινή εισφορά     - Χρηματοδότηση του κοινού καλού * Τι ξεχωριστό έχουν οι φόροι; * Ένας βασικός ορισμός των φόρων * Συμπέρασμα * Λεκτική αποτύπωση βίντεο μικρο-μάθησης. * Διαμοιρασμός φύλλων εργασίας προς συμπλήρωση από τους μαθητές/τριες με την έννοια και τα χαρακτηριστικά του φόρου. | * Επίδειξη & συζήτηση | * Οπτικοακουστική παρουσίαση ψηφιακού υλικού * Φύλλα εργασίας |
| * **Ανάλυση και Συμπεράσματα (10 λεπτά):**   + Συζήτηση στην ολομέλεια της τάξης.   + Διατύπωση γενικών συμπερασμάτων. | * Συζήτηση / Διάλογος | * Πίνακας |

**Συμπερίληψη φορολογούμενων πολιτών:**

**αλληλοσεβασμός & διαφορετικότητα**

**Εισαγωγή:**

Κρίνεται απαραίτητη μία εισαγωγική αναφορά από τον/την εκπαιδευτικό στην έννοια του υπεύθυνου πολίτη και της συμπερίληψης καθώς και στον τρόπο που συνδέονται αυτές οι έννοιες με τη φορολογία. Πιο συγκεκριμένα, συνδέουμε την έννοια του υπεύθυνου πολίτη με τη φορολογία, διότι μέσω της καταβολής των φόρων, ο πολίτης συνεισφέρει στη διατήρηση μίας δίκαιης και ισότιμης κοινωνίας. Επιδιώκουμε οι μαθητές/τριες να κατανοήσουν ότι οι φόροι συλλέγονται από όλους τους πολίτες, ανεξαρτήτως φύλου, εθνικότητας, θρησκείας ή οικονομικής κατάσταση ενισχύοντας την έννοια της δικαιοσύνης και της ισότητας, προάγοντας τον αλληλοσεβασμό και την αποδοχή της διαφορετικότητας σε μία κοινωνία που ο φόρος είναι ένα μέσο για την **εξισορρόπηση** των κοινωνικών ανισοτήτων.

|  |
| --- |
| **Ενδεικτικός ορισμός του ευσυνείδητου πολίτη\***  Είναι αυτός που εκπληρώνει τα καθήκοντά του στην κοινωνία με σεβασμό προς τους άλλους και αποδοχή των κοινών αξιών και αρχών. Σέβεται τους νόμους και τους κανόνες, συμμορφώνεται με τις **υποχρεώσεις** του **(π.χ. φορολογία)** και συμβάλλει ενεργά στην ευημερία της κοινότητάς του. Επιδεικνύει **αλληλεγγύη** προς τους συνανθρώπους του και συμμετέχει ενεργάσε δράσεις και προγράμματα που αποσκοπούν στη βελτίωση της κοινωνίας και την εξυπηρέτηση των αναγκών της. Εκφράζει τις απόψεις του με **σεβασμό** προς τους άλλους και συμμετέχει ενεργά στη δημοκρατική διαδικασία. |
| **Ενδεικτικός ορισμός της συμπερίληψης \*\***  Η συμπερίληψη στοχεύει στη συμμετοχή και μάθηση όλων των μαθητών/τριών, ανεξάρτητα από την επίδοση, την εθνικότητα, το φύλο, την αναπηρία, τη σεξουαλικότητα και το κοινωνικό τους υπόβαθρο. Επιπλέον εννοιολογικά ταυτίζεται με τα ανθρώπινα δικαιώματα, τις ίσες ευκαιρίες και την κοινωνική δικαιοσύνη. Η συμπεριληπτική εκπαίδευση συμβάλει στη δημιουργία μίας κοινωνίας που προασπίζεται την αλληλεγγύη, την ισότητα και τον σεβασμό όλων των πολιτών. |
| **Ενδεικτικός ορισμός της διαφορετικότητας των πολιτών\*\***  Οι βασικές παράμετροι της διαφορετικότητας αφορούν στο φύλο, την εθνικότητα, τον σεξουαλικό προσανατολισμό, την αναπηρία, την ηλικία, τον πολιτισμό, την κοινωνική και οικονομική τάξη και τη θρησκεία. Μία κοινωνία που υποστηρίζει τη διαφορετικότητα φροντίζει όλα τα μέλη της να διαδραματίζουν εξίσου ενεργό ρόλο και να τυγχάνουν πλήρους σεβασμού για την προσωπικότητά τους. |

|  |
| --- |
| **ΣύνδεσηΕνδεικτικά σημεία σύνδεσης\*\*\*** μεταξύ της φορολογίας και της συμπερίληψης (αλληλοσεβασμός, διαφορετικότητα) είναι τα εξής:   * **Κοινωνική Δικαιοσύνη**: Η φορολογία λειτουργεί ως **μηχανισμός αλληλεγγύης**, καθώς οι φόροι συλλέγονται για τη χρηματοδότηση δημόσιων υπηρεσιών και προγραμμάτων, που εξυπηρετούν το **κοινό συμφέρον**. Οι μαθητές/τριες μπορούν να κατανοήσουν ότι, μέσω της καταβολής των φόρων, συνεισφέρουν στη διατήρηση μίας δίκαιης και ισότιμης κοινωνίας. Η φορολογική συνείδηση αντικατοπτρίζει τον **αλληλοσεβασμό** προς τα άλλα μέλη της κοινωνίας. Οι μαθητές/τριες μπορούν να κατανοήσουν ότι ο φόρος είναι ένα μέσο για την εξισορρόπηση των κοινωνικών ανισοτήτων και την υποστήριξη των λιγότερο εύπορων. * **Διαφορετικότητα και Κοινωνική Ευαισθητοποίηση**: Οι φόροι συλλέγονται από όλους τους πολίτες, ανεξαρτήτως φύλου, εθνικότητας, θρησκείας ή οικονομικής κατάστασης. Αντίστοιχα, η **συμπερίληψη** είναι μία έννοια ταυτόσημη με την αποδοχή, που καθιστά απαραίτητη την αναγνώριση της αξίας κάθε ατόμου. Επιδιώκουμε να δημιουργήσουμε μία συλλογική αντίληψης πως όλοι οι άνθρωποι είμαστε μέλη της κοινωνίας. Αυτό ενισχύει την έννοια της δικαιοσύνης και της ισότητας, προάγοντας τον **αλληλοσεβασμό και την αποδοχή της διαφορετικότητας** σε μία κοινωνία. * **Συμμόρφωση με τους Κανόνες**: Η φορολογική συνείδηση ενθαρρύνει τη συμμόρφωση με τους κανόνες και τους νόμους. Αυτός είναι ένας τρόπος αλληλοσεβασμού προς την κοινότητα, συνεισφέροντας στη διατήρηση της κοινωνικής τάξης και συνοχής. * **Εκπαίδευση και Ενημέρωση:** Η εκπαίδευση των μαθητών/τριών σχετικά με τη σημασία της φορολογίας βοηθά στην καλλιέργεια της φορολογικής συνείδησης και του αλληλοσεβασμού προς τη διαφορετικότητα των οικονομικών καταστάσεων των ανθρώπων, την άμβλυνση των κοινωνικών διαφορών και την ενίσχυση της ενσωμάτωσης στην κοινωνία. Επίσης, η εκπαίδευση των μαθητών/τριών σχετικά με τους σκοπούς και τις διαδικασίες της φορολογίας μπορεί να ενισχύσει την κατανόησή τους για τον τρόπο με τον οποίο η φορολογία συμβάλλει στην κοινωνία. Αυτό μπορεί να τους ενθαρρύνει να αναγνωρίσουν τη σημασία της φορολογικής συνείδησης ως έναν τρόπο άσκησης αλληλοσεβασμού και κοινωνικής ευαισθητοποίησης. * **Συνεισφορά στην Κοινωνία**: Η φορολογική συνείδηση διδάσκει στους μαθητές/τριες τη σημασία της συνεισφοράς τους στην κοινωνία, μέσω της καταβολής φόρων. Αυτός ο **σεβασμός προς την κοινότητα** ενισχύει τη δέσμευσή τους στη δημόσια υπηρεσία και στη διατήρηση ενός δίκαιου και αλληλέγγυου κοινωνικού συστήματος. * **Ευθύνη και Κοινωνική Συνείδηση**: Η φορολογική συνείδηση ενθαρρύνει τους μαθητές/τριες να αναλαμβάνουν ευθύνες ως πολίτες μίας κοινωνίας. Κατανοώντας τη σημασία της φορολογίας, οι μαθητές/τριες μπορούν να αναπτύξουν **κοινωνική συνείδηση και αίσθηση ευθύνης προς την κοινότητα και τους συμπολίτες τους**.   Συνεπώς, η φορολογική συνείδηση συνδέεται στενά με τον αλληλοσεβασμό και τη διαφορετικότητα, μέσω της κατανόησης και της ανάληψης ευθυνών προς την κοινότητα και την κοινωνία γενικότερα. |


|  |
| --- |
| Βιβλία στο ράφι**ΠΑΡΑΠΟΜΠΗ (\*):**  1. [Σύνοψη της νομοθεσίας της ΕΕ (europa.eu)](http://europa.eu/legislation_summaries/glossary/civil_society_organisation_el.htm)  2. [Νοιάζομαι και δρω. Μη κερδοσκοπικό Σωματείο Δεσμός & Ίδρυμα Λαμπράκη (noiazomaikaidrw.gr)](http://www.noiazomaikaidrw.gr/)  3. Βενιέρης Δ., Κοινωνική Πολιτική, Έννοιες & Σχέσεις, εκδ. ΤΟΠΟΣ, 2015.  **ΠΑΡΑΠΟΜΠΗ (\*\*):**   * 4. \*\*Booth, T., & Ainscow, M. (1998). From Them to Us: An International Study of Inclusion in Education. * 5. Read, Bridget (26 May 2021). «Inside the Booming Diversity-quity-and-Inclusion Industrial Complex» (στα αγγλικά). The Cut. Ανακτήθηκε στις 21 September 2022.   6. «DIVERSITY, EQUITY, INCLUSION AND BELONGING (DEIB)». bi.edu. BI Norwegian Business School. Ανακτήθηκε στις 25 Μαρτίου 2023.  7. «The Office of Diversity, Equity, Inclusion, and Belonging». University of Kansas. Ανακτήθηκε στις 25 Μαρτίου 2023.  8. «Diversity, Equity & Inclusion». Code for America (στα Αγγλικά). Ανακτήθηκε στις 23 Μαρτίου 2022.  **ΠΑΡΑΠΟΜΠΗ (\*\*\*):**  9. Έκθεση: [«MEASURING ACTIVE CITIZENSHIP IN EUROPE»](https://www.researchgate.net/publication/305395703_Measuring_Active_Citizenship_in_Europe) , Bryony Hoskins, Jochen Jesinghaus, Massimiliano Mascherini, Giuseppe Munda, Michela Nardo, Michaela Saisana, Daniel Van Nijlen, Daniele Vidoni, Ernesto Villalba Institute for the Protection and Security of the Citizen 2006 CRELL Research Paper 4 EUR 22530 EN.  10. Άρθρο: [Tax morale and institutional theory: a systematic review](https://www.emerald.com/insight/content/doi/10.1108/IJSSP-03-2018-0039/full/html) , Ioana Alexandra Horodnic , International Journal of Sociology and Social Policy, ISSN: 0144-333X, Article publication date: 6 August 2018, Issue publication date: 17 August 2018  11. [Public Policy and Research in Africa](https://link.springer.com/book/10.1007/978-3-030-99724-3): [Social Diversity, Gender, Equity and Public Policy](https://link.springer.com/chapter/10.1007/978-3-030-99724-3_8) , E. Remi Aiyede, Beatrice Muganda, First Online: 19 October 2022 pp 183–211  12. Equity and Efficiency in Tax Policy: The Role of Tax Policy in Promoting Social Justice, Michael J. Graetz  13. Tax, Inequality, and Human Rights, Oxford University Press, Nikki Reisch, Philip Alston  14. Tax Reforms and Their Effect on Social Inequality, NT Macías, AG Gaitán - International Journal of Religion, 2024 - ijor.co.uk  15. Tax, Inequality, and Human Rights, Oxford University Press, Nikki Reisch, Philip Alston  16. [Διαφορετικότητα και συμπερίληψη - Consilium (europa.eu)](https://www.consilium.europa.eu/el/general-secretariat/jobs/diversity-and-inclusion/) |

**Οδηγίες Εφαρμογής**

**ΔΡΑΣΤΗΡΙΟΤΗΤΑ**

**Βοηθήστε τον 2QT (too Cute)**

****

[**Γωνιά Εκπαιδευτικών TAXEDU (europa.eu)**](https://taxedu.campaign.europa.eu/el/teachers-corner)

**Micro-clip TAXEDU: Τι είναι ο φόρος;** (συνολικής διάρκειας 6:07)

**Σύντομη περιγραφή:**

Η δραστηριότητα επιχειρεί να φέρει σε επαφή τους μαθητές/τριες με τις έννοιες του φόρου και της φορολογίας με τη βοήθεια ενός βίντεο με ήρωα ένα ρομπότ από το διάστημα. Το ρομπότ ακούει στο όνομα 2QT (too Cute) και θα είναι ο οδηγός των παιδιών σε όλο το εργαστήριο. Το εργαστήριο επιπλέον εισάγει την έννοια της «κοινής εισφοράς» και τη συνδέει με την ιδέα της στήριξης του κοινού καλού. Οι έννοιες επεξηγούνται με παραδείγματα από την καθημερινή ζωή, που είναι οικεία προς τους μαθητές/τριες. Οι φόροι διακρίνονται από άλλου τύπου πληρωμές και παρουσιάζονται τα κύρια χαρακτηριστικά τους. Κάθε χαρακτηριστικό επεξηγείται με εικόνες και διάλογο, με εύληπτο τρόπο. Παρουσιάζεται ένας συνθετικός ορισμός των φόρων, που συμπυκνώνει τα χαρακτηριστικά του φόρου, που παρουσιάζονται σε όλο το βίντεο.

|  |  |
| --- | --- |
| Καρφίτσωμα | **ΣΗΜΕΙΩΣΗ:** Κάτω από κάθε βίντεο μικροδιδασκαλίας (micro-clip) διατίθεται «**Σχέδιο μαθήματος**» στην ελληνική γλώσσα, το οποίο έχει ήδη συμπεριληφθεί στο παρόν Εγχειρίδιο Εκπαιδευτικού. Εφόσον, το επιθυμείτε, σας δίνεται η δυνατότητα να πραγματοποιήσετε λήψη του υλικού συμπληρωματικά. |

****

**Βήματα δραστηριότητας:**

1. **Εισαγωγή: Προβολή του βίντεο**

Ο 2QT πρέπει να μάθει για τους φόρους, αλλά δεν έχει ιδέα γιατί υπάρχουν, τι σημαίνουν, πώς λειτουργούν και ποιοι πρέπει να τους πληρώνουν.

1. **Τα κύρια χαρακτηριστικά των φόρων: οι φόροι είναι μία κοινή εισφορά**

Μετά την προβολή του βίντεο συζητήστε με τους μαθητές/τριες αν έχουν ποτέ σκεφτεί να συγκεντρώσουν πόρους με συμμαθητές/τριες ή φίλους/ες τους για να κάνουν κάτι από κοινού.

- Ποια ήταν τα αποτελέσματα; Αν όλοι συνεισφέρουν, όλοι ωφελούνται.

Εισάγεται η έννοια της **συμπερίληψης** των μαθητών/τριών σε μία ομαδική προσπάθεια συνεισφοράς, μέσω της πληρωμής των φόρων, προκειμένου να απολαμβάνουν όλοι τα οφέλη από τις δημόσιες υπηρεσίες και αγαθά, γεγονός που επικροτεί τη **συνεργασία και τον αλληλοσεβασμό** μεταξύ των ανθρώπων/συμπολιτών.



1. **Τα κύρια χαρακτηριστικά των φόρων: χρηματοδότηση του κοινού καλού**

Εστιάστε στη συνέχεια στην έννοια της «δημόσιας υπηρεσίας». Δώστε ως παράδειγμα κάποιες από τις υπηρεσίες που παρουσιάζονται στο βίντεο. Συνδέστε τις δημόσιες υπηρεσίες με τις κοινές ανάγκες και το κοινό καλό.

Ρωτήστε τους/τις μαθητές/τριες αν έχουν χρησιμοποιήσει κάποια από αυτές τις υπηρεσίες και αν γνωρίζουν πόσο σημαντικές είναι για τη ζωή κάθε πολίτη.

Συζητήστε το πώς χρηματοδοτούνται αυτές οι υπηρεσίες.


- Μπορείς να αναφέρεις μία δημόσια υπηρεσία;

- Ωφελείσαι από τις δημόσιες υπηρεσίες; Από ποιες δημόσιες υπηρεσίες ωφελείσαι;

- Πρέπει όλοι να πληρώνουν τις δημόσιες υπηρεσίες; Γιατί να το κάνουν; Γιατί να μην το κάνουν;


- Τι μας βοηθούν να επιτύχουμε οι φόροι;


Το βίντεο συνοψίζει τα χαρακτηριστικά του φόρου ως εξής:



1. **Τι ξεχωριστό έχουν οι φόροι;**

Αυτή είναι ιδανική ευκαιρία για να απαντήσετε στις απορίες του 2QT μαζί με την τάξη. Συζητήστε τις έννοιες στο διάγραμμα του βίντεο (υποχρεωτική εισφορά, ζητείται από τις δημόσιες αρχές μόνο, χρησιμοποιείται για να πληρωθούν δημόσια αγαθά και υπηρεσίες).





 Επιπρόσθετα, δίνεται ιδιαίτερη έμφαση στο ποσό του φόρου, που καλείται κάποιος να πληρώσει ανάλογα με το εισόδημά του ή την ικανότητα πληρωμής του, προσεγγίζοντας με αυτό τον τρόπο την έννοια της **διαφορετικότητας** του ατόμου.

**5.** **Δώστε το δικό σας ορισμό για τους φόρους.**

Ζητήστε από τους μαθητές/τριες να συμπληρώσουν τα φύλλα εργασίας.

Ένας ορισμός\* που δίνεται από TAXEDU (ιστότοπος τον οποίο έχει αναπτύξει η Ευρωπαϊκή Επιτροπή για την ενημέρωση και ανάπτυξη της φορολογικής συνείδησης στους νέους) στο εν λόγω micro-clip είναι ο κάτωθι:



**ΕΠΙΣΗΜΑΝΣΗ:** Καταγράψτε στον Πίνακα τις βασικές έννοιες του βίντεο (π.χ. φόρος, κοινή εισφορά, συνεισφορά, ανταποδοτικότητα, δημόσιες υπηρεσίες, χρήματα καθώς και τις απαντήσεις των μαθητών στα ερωτήματά σας), ως προετοιμασία για την επόμενη δραστηριότητα καταιγισμού ιδεών στον Πίνακα (Εργαστήριο 2).

|  |  |
| --- | --- |
| Βιβλία στο ράφι | **ΠΑΡΑΠΟΜΠΗ (\*):**  1.[Ορισμός του φόρου TAXEDU (europa.eu)](https://taxedu.campaign.europa.eu/el/child)  Ανακτήθηκε στις 05/06/24. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ΛΕΚΤΙΚΗ ΑΠΟΤΥΠΩΣΗ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΣΕΝΑΡΙΟ: ΤΙ ΕΙΝΑΙ Ο ΦΟΡΟΣ;**

1. **Εισαγωγή**

→ εισαγωγικό πλαίσιο με στοιχεία οπτικής ταυτότητας

* 1. Εισαγωγή του χαρακτήρα

→ ο χαρακτήρας είναι ένας εξωγήινος σχεδιαστής μόδας

→ το προτεινόμενο όνομα είναι 2QT (Too Cute)

→ οι σκέψεις του 2QT εμφανίζονται ως κείμενο στην οθόνη.

→ εμφανίζεται ο τίτλος του βίντεο μικροδιδασκαλίας: «Τι είναι ο φόρος;»

→ **2QT**: Τι είναι ο φόρος;

→ ο χαρακτήρας παρουσιάζεται στο κοινό- στο φόντο εμφανίζεται το σπίτι του 2QT (πλανήτης)

→ ο χαρακτήρας συστήνεται:

→ **2QT**: Γεια! Είμαι ο **2QT**. Σχεδιάζω πυραυλοκίνητα ρούχα.

→ στην οθόνη παρουσιάζεται ένα σακάκι που κινείται με πυραύλους.

→ **2QT**: Ήρθα στον πλανήτη Γη επειδή έχω ενθουσιαστεί με τα παπούτσια σας. Στον πλανήτη μου δεν χρειαζόμαστε παπούτσια.

→ **2QT**: Έχω μία φανταστική ιδέα: Θα σχεδιάζω πυραυλοκίνητα παπούτσια!

→ στην οθόνη παρουσιάζεται ένα παπούτσι που κινείται με πυραύλους

→ εμφανίζεται η Γη και επισημαίνεται η ΕΕ, συμπεριλαμβανομένου του Ηνωμένου Βασιλείου

→ **2QT**: Θα κατασκευάζω τα προϊόντα μου στην Ευρωπαϊκή Ένωση. Οι Ευρωπαίοι λατρεύουν τα παπούτσια.

→ O 2QT αναρωτιέται σχετικά με τη δυνατότητα δημιουργίας μίας εταιρείας

→ **2QT**: Κάπου διάβασα πως αν κάνω δική μου εταιρεία, θα έχω πολλές υποχρεώσεις.

→ **2QT**: Μία από αυτές είναι η πληρωμή φόρων.

→ **2QT**: Πρέπει να μάθω περισσότερα για τους φόρους.

→ **2QT**: Ελάτε μαζί μου! Ας μάθουμε τι συμβαίνει...

1. **Τα κύρια χαρακτηριστικά των φόρων**
   1. Οι φόροι είναι μία κοινή συνεισφορά

* μία ομάδα παιδιών (9-13 ετών) παρουσιάζεται σε μία γειτονιά της πόλης
* η ομάδα αποτελείται από ίσο αριθμό αγοριών και κοριτσιών
* δεν υπάρχει παιδική χαρά
* στην οθόνη εμφανίζεται η εικόνα μίας παιδικής χαράς
* τα παιδιά ζητούν από τους γονείς τους να φτιάξουν μία παιδική χαρά
* οι γονείς εκτιμούν ότι είναι πολύ ακριβό και καμία οικογένεια δεν μπορεί να το αντέξει οικονομικά να την κατασκευάσει μόνη της.

→ **2QT**: Αυτό ήταν! Θα αναγκαστούν να τα παρατήσουν. Κανείς δεν μπορεί να πληρώσει για να φτιαχτεί η παιδική χαρά.

* τα παιδιά αποφασίζουν να συνεισφέρουν
* Ο 2QT είναι μπερδεμένος

→ **2QT**: Τι; Να δώσω χρήματα για να απολαμβάνουν το πάρκο και οι άλλοι;

* Με αυτές τις συνεισφορές, τα παιδιά της γειτονιάς καταφέρνουν να συγκεντρώσουν το χρηματικό ποσό που απαιτείται για την κατασκευή ενός μικρού πάρκου
* παρουσιάζεται μία εικόνα της ολοκληρωμένης παιδικής χαράς (που μοιάζει με πάρκο σκέιτ)

→ **2QT**: Οι μικροί γήινοι είναι καταπληκτικοί! Κατάφεραν να πείσουν και τους γονείς τους να βοηθήσουν!

* Τα παιδιά είναι πολύ χαρούμενα
* Ο 2QT εξάγει τα συμπεράσματα από αυτό που είδε

→ **2QT**: Α! Ώστε αυτό σημαίνει «συνεισφέρω»!

→ **2QT**: Οι φόροι είναι μία μορφή συνεισφοράς!

→ **2QT**: Αναρωτιέμαι τι μπορείτε να πετύχει κανείς με όλα αυτά τα χρήματα από τους φόρους...

* 1. Χρηματοδότηση του κοινού καλού
* Ο 2QT αρχίζει να ερευνά τη γειτονιά
* βλέπει δημόσιους στύλους φωτισμού και αρχίζει να τους προσπερνάει

→ **2QT**: Ποιος πληρώνει τον δημόσιο φωτισμό; Οι άνθρωποι μιλούν διαρκώς για λογαριασμούς, αλλά κανείς δεν λέει τίποτα γι' αυτό.

* βλέπει έναν εργάτη οδοποιίας να επιδιορθώνει μία λακκούβα σε έναν δρόμο της πόλης

→ **2QT**: Ποιος έφτιαξε αυτούς τους δρόμους; Κοίτα, κάποιος καλύπτει τις λακκούβες. Ποιος τα πληρώνει αυτά;

* περνάει ένα αυτοκίνητο, με ένα παιδί στο πίσω μέρος και τον πατέρα του να οδηγεί χωρίς ζώνες ασφαλείας
* ένας αστυνομικός κάνει σήμα στο αυτοκίνητο να σταματήσει μπροστά σε μία πινακίδα «Προσοχή!»

→ **2QT**: Ποιος πληρώνει τους τροχονόμους;

* το αυτοκίνητο σταματάει μπροστά από ένα σχολείο, ένα κορίτσι βγαίνει έξω

→ **2QT**: Πηγαίνουν σχολείο δωρεάν; Πώς γίνεται;

* Το αυτοκίνητο περνάει δίπλα από ένα νοσοκομείο.
* ένας γιατρός βγαίνει για να καθοδηγήσει ένα παιδί που είχε ατύχημα με το “skateboard” και έχει ένα χέρι με επίδεσμο.

→ **2QT**: Και έχουν κάποιον να τους φροντίζει όταν χτυπήσουν;

* το νοσοκομείο εξαφανίζεται και δίπλα στον γιατρό εμφανίζονται ένας δάσκαλος, ένας αστυνομικός, ένας εργάτης, ένας πυροσβέστης, ένας στρατιώτης...

→ **2QT**: ... ή αν συμβεί κάτι κακό; Πώς γίνεται αυτό;

* κείμενο στην οθόνη: «Οι φόροι χρηματοδοτούν το κοινό καλό»

→ **2QT**: Ώστε από εδώ προέρχονται τα χρήματα! Από τους φόρους!

* στην οθόνη εμφανίζονται περισσότεροι φορολογούμενοι

→ **2QT**: Όλοι συνεισφέρουν και όλοι ωφελούνται!

* η εικόνα με την παιδική χαρά εμφανίζεται ξανά στην οθόνη
* τα παιδιά που συνέβαλαν στην κατασκευή του πάρκου εμφανίζονται στην οθόνη

→ **2QT**: Όπως έκαναν αυτά τα καταπληκτικά παιδιά!

* εμφανίζεται ένα σύντομο συμπέρασμα:

→ ένα διάγραμμα που ανακεφαλαιώνει τις πληροφορίες που έχουν ήδη παρουσιαστεί στο animation

**-** Ο φόρος είναι μία μορφή συνεισφοράς

* Είναι ανάλογος με την ικανότητα του καθενός να πληρώσει
* Ωφελεί τους πάντες: μικρούς και μεγάλους

1. **Τι διαφοροποιεί τους φόρους;**

* Ο 2QT πρέπει να ερευνήσει περαιτέρω προκειμένου να κατανοήσει καλύτερα τους φόρους
* Ο 2QT εμφανίζεται με φόντο το κατάστημα παπουτσιών του

→ **2QT**: Για να το ξεκαθαρίσουμε! Θα πληρώνω κι εγώ φόρους αν ανοίξω το εργοστάσιο με τα πυραυλοκίνητα παπούτσια;

* μήνυμα στο βίντεο μικροδοδασκαλίας

→ **Γυναικεία Φωνή:** Ναι, 2QT! Θα πληρώνεις κι εσύ φόρους. Για παράδειγμα, θα πληρώνεις φόρο για το εισόδημα που αποκτάς.

* μία ταμειακή μηχανή εμφανίζεται κοντά στον 2QT - τραπεζογραμμάτια ευρώ λαμβάνονται από την ταμειακή μηχανή και φέρουν την ένδειξη ΦΟΡΟΣ

→ **2QT**: Αχά, μάλιστα! Θα πληρώνω ένα μέρος των κερδών μου ως φόρο επειδή χρησιμοποιώ όλες αυτές τις δημόσιες υπηρεσίες για να βγάλω αυτό το κέρδος! Δίκαιο μου ακούγεται!

* στη βιτρίνα του καταστήματος εμφανίζεται μία πινακίδα με την ένδειξη ΦΟΡΟΛΟΓΙΚΗ ΑΠΑΛΛΑΓΗ
* μήνυμα στο βίντεο μικροδιδασκαλίας

→ **2QT**: Υπάρχουν εξαιρέσεις σε αυτόν τον κανόνα;

→ **Γυναικεία Φωνή:** Ναι, υπάρχουν περιπτώσεις που δεν πληρώνουμε φόρους.

→ **2QT** σε αμφιβολία: Μμμ… μήπως είμαι κι εγώ εξαίρεση;

* παρουσιάζεται μία σειρά από εικόνες: χαρτονομίσματα, ένα σπίτι, μία ταμειακή μηχανή
* μήνυμα στο βίντεο

→ **Γυναικεία Φωνή:** Αν έχεις δικό σας εισόδημα, ή έχεις δικό σου σπίτι, ή αγοράζεις και πουλάς πράγματα, τότε θα πληρώσεις φόρο.

→ **2QT**: Ξεκάθαρο!

* η πινακίδα εξαφανίζεται από τη βιτρίνα του καταστήματος.
* εμφανίζεται μία στοίβα χαρτονομίσματα

→ Και τι ποσό πρέπει να πληρώσω;

* ένας δρομέας κάνει τη στοίβα να μικραίνει

→ Γυναικεία Φωνή: Αυτό εξαρτάται από τις δυνατότητές σου.

→ **2QT**: Ουφ! Πάλι καλά! Ανακουφίστηκα.

* στην οθόνη εμφανίζονται ζευγάρια παπουτσιών πυραύλων

→ **2QT**: Μήπως μπορώ να δώσω μερικά από τα παπούτσια που φτιάχνω για να πληρώσω τους φόρους μου;

* τα παπούτσια εξαφανίζονται και εμφανίζεται μία στοίβα χαρτονομίσματα

→ **Γυναικεία Φωνή:** Δυστυχώς, όχι, δεν μπορείς! Οι φόροι πληρώνονται μόνο με χρήματα.

→ **2QT**: Ναι, το φαντάστηκα....

* μήνυμα στο βίντεο μικροδιδασκαλίας - το μήνυμα εμφανίζεται στην οθόνη από μόνο του

→ **2QT**: Μα αλήθεια, χρειάζεται να πληρώσω φόρο;

→ **Γυναικεία Φωνή:** Σκέψου και απάντησε μόνος σου...

* Ο 2QT είναι άρρωστος, έχει πυρετό, ξαπλώνει στο κρεβάτι- εμφανίζεται ένας γιατρός

→**Γυναικεία Φωνή:** Πρέπει τα νοσοκομεία να είναι καλά εξοπλισμένα;

- Ο 2QT σιδερώνει και το πανί παίρνει φωτιά- εμφανίζεται ένας πυροσβέστης που χρησιμοποιεί αφρό για να σβήσει για να σβήσει τη φωτιά.

→**Γυναικεία Φωνή:** Θες να αισθάνεσαι ασφαλής;

- Ο 2QT μελετάει σε μία τάξη- δίπλα του εμφανίζεται ένας δάσκαλος.

→**Γυναικεία Φωνή:** Απολαμβάνεις τους καλούς δρόμους και τα εξοπλισμένα σχολεία;

→ **2QT**: Ω ναι, πολύ!

→ **Γυναικεία Φωνή:** Βλέπεις, τίποτε από όλα αυτά δεν μπορεί να υπάρξει αν δεν συνεισφέρουμε όλοι μας. Κι εσύ μαζί.

→ **2QT**: Κατάλαβα! Όσο περισσότερα χρήματα συλλέγονται με τους φόρους, τόσο καλύτερες είναι οι δημόσιες υπηρεσίες.

* σύντομη ακολουθία συμπερασμάτων:

→ ένα διάγραμμα που ανακεφαλαιώνει τις πληροφορίες που έχουν ήδη παρουσιαστεί στο micro-clip

**Ο ΦΟΡΟΣ**

* Είναι υποχρεωτική εισφορά
* Ζητείται μόνο από τις δημόσιες αρχές

-Χρησιμοποιείται για να πληρώνονται τα δημόσια αγαθά και οι δημόσιες υπηρεσίες

1. **Ένας βασικός ορισμός για τους φόρους**

* Ο 2QT εμφανίζεται στην οθόνη
* προβάλλεται ένα κολάζ με τους φορολογούμενους που παρουσιάζονται στο βίντεο μικροδιδασκαλίας

→ **2QT**: Λοιπόν, ας βάλουμε τα πράγματα σε μία σειρά! Τώρα πια, είμαι ένας από εσάς τώρα, άρα πρέπει να πληρώνω φόρους όπως όλοι.

→ **Γυναικεία Φωνή:** Ναι, έτσι λέει ο νόμος!

* ένα κολάζ με εικόνες των δημόσιων υπηρεσιών που παρουσιάζονται στο βίντεο μικροδιδασκαλίας (υγεία, εκπαίδευση, υπηρεσίες έκτακτης ανάγκης, ασφάλεια, δημόσια αναψυχή, δημόσια υποδομές)
* Ο 2QT στο προσκήνιο:

→ **2QT**: Οι φόροι είναι η δική μου συνεισφορά μου στις δημόσιες υπηρεσίες που απολαμβάνω.

→ **2QT**: Μπορώ να χρησιμοποιώ τις δημόσιες υπηρεσίες δωρεάν.

→ **2QT**: Δεν λειτουργούν όμως δωρεάν.

→ **2QT**: Πληρώνουμε γι' αυτές όλοι μας. Ακόμα και τα παιδιά.

→ **2QT**: Τις χρειαζόμαστε για να έχουμε μία καλύτερη ζωή.

* O 2QT με χαρτονομίσματα στο χέρι του

→ **2QT**: Θα χρειαστώ χρήματα για να πληρώσω φόρους. Αυτό ίσως με δυσκολέψει.

→ **2QT**: Αλλά θα πληρώσω ανάλογα με το πόσα θα βγάλω.

* ένα κινούμενο γράφημα με την εξέλιξη των πωλήσεων για τα κανονικά και τα πυραυλοκίνητα παπούτσια

→ **2QT**: Καλό αυτό, διότι τα πυραυλοκίνητα παπούτσια δεν πωλούνται και τόσο εύκολα εδώ!

* Ο 2QT περιβάλλεται από τους χαρακτήρες της ιστορίας (παιδιά, δάσκαλος, γιατρός, αστυνομικός, κ.λπ.)

→ **2QT**: Ξέρετε κάτι; Θεωρούσα τους φόρους τόσο περίπλοκο θέμα!

* O 2QT με χρήματα στο χέρι, σαστισμένος

→ **2QT**: Δεν μπορούσε να καταλάβω τι είναι και γιατί πρέπει να τους πληρώσω.

* Ο 2QT φοβάται

→ **2QT**: Δεν είχα ιδέα για τον τρόπο λειτουργίας τους ή για ποιο λόγο είναι σημαντικοί.

* Ο 2QT μπροστά στην παιδική χαρά
* τα παιδιά που συνέβαλαν στην κατασκευή της είναι στο φόντο

→ **2QT**: Αλλά τα παιδιά με βοήθησαν να καταλάβω!

→ **2QT**: Γιατί αποφάσισαν να συνεισφέρουν και να φτιάξουν αυτό που χρειάζονται.

→ **2QT**: Δεν κάθισαν με σταυρωμένα τα χέρια.

→ **2QT**: Ανέλαβαν δράση.

→ **2QT**: Επέλεξαν να ενεργήσουν σαν ομάδα. Και να στηρίξουν ο ένας τον άλλον.

→ **2QT**: Και όλοι ωφελήθηκαν από αυτό.

→ **2QT**: Τον λατρεύω αυτόν τον πλανήτη, με τους φόρους του και με τα όλα του!

1. **Τελική οθόνη**

* το φόντο είναι το ίδιο με αυτό της εισαγωγής (το διάστημα, η Γη στο φόντο)
* Ο 2QT χαμογελάει

→ **2QT**: Έτσι βλέπω εγώ τους φόρους! Εσύ τι λες;

→ **2QT**: Ωφελείσαι από όλα αυτά που χρηματοδοτούνται μέσω των φόρων;

→ **2QT**: Ήξερες ότι ήδη πληρώνεις φόρους; Πώς νιώθεις για όλα αυτά που έμαθες;


* Κλείνει η ιστορία.

**** **ΦΥΛΛΟ ΕΡΓΑΣΙΑΣ**

**Βοηθήστε τον 2QT (too cute)**

|  |
| --- |
| **Ονοματεπώνυμο:** ……………………………………..……………………………….…………………. |

**Γράψε τις πρώτες λέξεις που σου έρχονται στο μυαλό, όταν ακούς για τους φόρους**



**ΦΥΛΛΟ ΕΡΓΑΣΙΑΣ**

|  |  |
| --- | --- |
| **Ονοματεπώνυμο:**………………………………..……………………………….…………………………………… |  |

**Φόρος**

**είναι**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ΦΥΛΛΟ ΕΡΓΑΣΙΑΣ**

**ΑΝΤΙΣΤΟΙΧΙΣΗ**

|  |
| --- |
| **Ονοματεπώνυμο:** ……………………………………..……………………………….…………………. |

**Οδηγίες**

Αντιστοίχισε κάθε έννοια από τη στήλη Α με τη σωστή εξήγηση από τη στήλη Β.

**Β** **Στήλη**

α. Όλοι οι άνθρωποι συνεισφέρουν με φόρους, για να παρέχονται υπηρεσίες που μας βοηθούν όλους, όπως σχολεία και νοσοκομεία.

β. Η πληρωμή φόρων είναι ευθύνη όλων μας, για να ζούμε σε μία καλύτερη κοινωνία.

γ. Χρηματοδοτούνται από τους φόρους, όπως δρόμοι και πάρκα.

δ. Όλοι πρέπει να πληρώνουμε φόρους, για να βοηθάμε αυτούς που έχουν λιγότερα χρήματα και να υπάρχει ισότητα.

ε. Η πληρωμή των φόρων δείχνει ότι σεβόμαστε τόσο τους νόμους όσο και τους συνανθρώπους μας.

ζ. Η αναγνώριση και αποδοχή της αξίας κάθε ατόμου ανεξαρτήτως φύλου, εθνικότητας, θρησκείας ή οικονομικής κατάστασης.

**Α Στήλη**

1. Κοινή Εισφορά

2. Δημόσια έργα

3. Κοινωνική Δικαιοσύνη

4. Αλληλοσεβασμός

5. Ευθύνη των Πολιτών

6. Διαφορετικότητα και Κοινωνική Ευαισθητοποίηση

**Ορθή αντιστοίχιση**

1. Κοινή Εισφορά - α

2. Δημόσια έργα - γ

3. Κοινωνική Δικαιοσύνη - δ

4. Αλληλοσεβασμός - ε

5. Ευθύνη των Πολιτών – β

6. Διαφορετικότητα και Κοινωνική Ευαισθητοποίηση - ζ